35 

 the bosarde. The shell flye at saynt Thomas 

 daye. the body of grene wull & lappyd abowte 

 wyth the herle of the pecoks tayle : wynges of 

 the bosarde. 



^August. IF The drake flye. the body of blacke 

 wull & lappyd abowte wyth blacke sylke: wynges 

 of the mayle of the blacke drake wyth a blacke 

 heed. 



% Thyse fygures are put here in ensample of your 

 hokes. 



% Here folowyth the order made to all those 

 whiche shall haue the vnderstondynge of this 

 forsayde treatyse & vse it for theyr pleasures. 



Ye that can angle & take fysshe to your 

 plesures as this forsayd treatyse techy th & she wyth 

 you : I charge & requyre you in the name of 

 alle noble men that ye fysshe not in noo poore 

 mannes seuerall water : as his ponde : stewe : or 

 other necessary thynges to kepe fysshe in wythout 

 his lycence & good wyll. 1 Nor that ye vse not 

 to breke noo mannys gynnys lyenge in theyr 

 weares & in other places due vnto theym. Ne to 

 take the fysshe awaye that is taken in theym. 

 For after a fysshe is taken in a mannys gynne yf 

 the gynne be layed in the comyn waters : or elles 

 in suche waters as he hireth, it is his owne propre 



